Cotonou leping näeb ette AKV riikidele alates esimesest Yaoundé konventsioonist antud pikaajaliste ühepoolsete kauplemissoodustuste lõpetamise. Lepingus sätestatakse kaheksa-aastane ettevalmistusperiood uute WTOga kooskõlas olevate lepingute sõlmimiseks (majanduspartnerluslepingud) 2008. aasta jaanuariks. Ettevalmistusperioodi kestel Lomé IV  alusel antud eelised säilivad. Majanduspartnerluslepingud olid algselt mõeldud selleks, et luua täiesti uus raamistik ELi ja AKV riikide vahelistele kaubandus- ja investeeringuvoogudele, ergutades muude positiivsete tegurite hulgas piirkondlikku lõimumist AKV riikide vahel.